༄༅། །དཎྜིའི་མེ་ལོང་གི་འགྲེལ་ཊཱིཀ་ཆེན་མོ་དབྱངས་ཅན་ངག་གི་རོལ་མཚོ་ལས། དོན་
རྒྱན་སོ་ལྔའི་སྙིང་པོ་བསྡུས་པ་བློ་གསར་བུང་བ་རོལ་པའི་དགའ་ཚལ་དུ་
འཇུག་པ་ལ་ཉེ་བར་མཁོ་བ་མཁས་པའི་གསུང་ལས་ལེགས་པའི་
ཆ་འགའ་ཞིག་བསྡེབས་པ་ཀུན་ཕན་ཉི་མའི་སྣང་བ་
ཞེས་བྱ་བ་བི་ཛཱ་ཧ་རཾ།
འབྲས་ལྗོངས་ཨུ་རྒྱན་བསྟན་འཛིན།
སྭསྟི་པྲ་ཛ་བྷྱཿ མཁས་དབང་སྙེམས་པའི་ཐོར་ཚུགས་དུད་གྱུར་ལ། །ལྷག་བསམ་འབྲས་
བུའི་ཁུར་གྱིས་རབ་ཏུ་ལྕིད། །གང་ཡིན་བསྟན་འགྲོའི་ཉེར་འཚོར་གཡུར་ཟ་བ། །རིན་ཆེན་གསུམ་གྱི
འཕྲིན་ལས་རྒྱལ་མཚན་ལགས། །ཇི་སྙེད་རྒྱལ་བའི་གསུང་གི་ཆུ་གཏེར་ཆེ་ལ་ཤེས་བྱ་ནོར་བུའི་ཕྲེང་
བས་མཛེས། །བློ་གྲོས་ཀླུ་དབང་མཆོག་གིས་མཁྱེན་རབ་ཟབ་མོའི་མཚོ་ལས་བརྩེ་ཆེན་ཆུ་རྒྱུན་
འབེབས། །ནུས་པའི་ཟེགས་མདའ་རྨོངས་མེའི་མགོ་བོ་གཅོད་ཕྱིར་ས་བཅུའི་མཐར་ཡང་འཕེན་
མཛད་ཅེས། །འདྲེན་པ་སྟོང་ནི་གང་གི་ངོ་མཚར་ལྟད་མོར་ཞིང་འདིར་རོལ་སྙམ་འཇམ་མགོན་ཀྱེ། །
སྲིད་ཞིའི་མཚར་སྡུག་དཔལ་རྣམས་མ་ལུས་ལས། །བི་ཤྭ་ཀརྨས་ལན་བརྒྱར་བསྐྲུན་པའི་རྒྱན། །ཕུལ་
ཡང་ཁྱེད་སྐུའི་སྒེག་པ་སྔོན་པས་ན། །མཛེས་པ་ལྷག་པར་འཕེལ་ལམ་མཚོ་བྱུང་མ། །ལས་ཀྱིས་
བསྐྲུན་པའི་འགྲོ་ཁམས་ལྗོན་པའི་ཚལ། །འགའ་ལ་བསོད་ནམས་འབྲས་བུས་བརྒྱན་སླད་དང༌། །
རང་ཉིད་སྐྱེ་བ་གཞན་དུ་འདི་འདྲིའི་གཞུང༌། །བསླབ་ནས་ཀུན་མཁྱེན་གོ་འཕང་སྒྲུབ་པའི་ཕྱིར། །
ཚུལ་འདིར་མཁྱེན་པའི་ཞལ་སྐྱིན་ཆེས་མཚར་བས། །ས་སྟེང་མཁས་པའི་ཡིད་འཕྲོག་གསུང་གི་མཚོ། །
262

དོན་རྒྱན་སོ་ལྔའི་སྙིང་པོ་བསྡུས་པ་བློ་གསར་བུང་བ་རོལ་པའི་དགའ་ཚལ་དུ་འཇུག་པ་ལ་ཉེ་བར་མཁོ་བ།
བསྲུབས་སྐྱེས་རྒྱན་གྱི་ཆ་རྫོགས་ཉ་གང་ཟླ། །བློ་གྲོས་ཀུ་མུད་རྒྱས་པའི་དཔལ་དུ་བསྒྲུབ། །
ཅེས་ཚིགས་སུ་བཅད་པས་མདུན་བསུས་ཏེ་ཚིག་རྒྱན་གྱི་བསྟན་བཅོས་མེ་ལོང་གཞུང་གི་
ཊཱིཀ་ཆེན་དབྱངས་ཅན་ངག་གི་རོལ་མཚོ་ལས་དོན་རྒྱན་སོ་ལྔའི་སྙིང་པོ་བསྡུས་པ་བློ་གསར་བུང་བ་
རོལ་པའི་དགའ་ཚལ་ཞེས་བྱ་བའི་ཆ་ལག་ཏུ་ཉེ་བར་མཁོ་བས་སྔོན་བྱོན་མཁས་པའི་གསུངས་ལས་
དཔེར་བརྗོད་འགའ་ཞིག་བཏུ་བ་ལ་ཐོག་མར་རང་བཞིན་བརྗོད་པ་ལ་ཡང་བཞི་ལས་དང་པོ་རིགས་
བརྗོད་པའི་རང་བཞིན་གྱི་རྒྱན་ནི་དཔེར་ན། རྟོགས་བརྗོད་དཔག་བསམ་འཁྲི་ཤིང་གི་ཡལ་འདབ་སོ་
དགུ་བར། རླུང་གིས་བསྐྱོད་པ་རྩེ་དགས་གཡོ་བ་དང༌། །མེ་ཏོག་ཕོན་པོས་དུད་པ་ནུ་མས་རྒུ། །ཡལ་
འདབ་དམར་པོ་དང་ལྡན་མཆུ་སྒྲོས་དམར། །འཁྲི་ཤིང་རོལ་རྩེད་བུད་མེད་རྣམས་ཀྱིས་ཐོབ། །ཅེས་
དང་། གཞན་ཡང་། གང་ཞིག་སྐུ་ནི་དག་ཅིང་དྲི་མ་མེད། །གསུང་ནི་ཡན་ལག་དྲུག་ཅུ་དང་ཡང་ལྡན། །
ཟག་མེད་ཡེ་ཤེས་ཐུགས་ནི་མངའ་བ་པོ། །དཔལ་ལྡན་འདྲེན་པ་རྣམས་ནི་ཞི་དུལ་ལྡན། །ཞེས་དང་།
བོད་མཁས་པ་མི་ཕམ་དགེ་ལེགས་རྣམ་རྒྱལ་བས།ཕུལ་བྱུང་མཚན་དཔེ་འབར་བའི་སྐུ་མངའ་ཞིང༌། །
ཡང་དག་དོན་ལྡན་ཡན་ལག་དྲུག་ཅུའི་གསུང༌། །ཀུན་མཁྱེན་རྣམ་པར་མི་རྟོག་ཡེ་ཤེས་ཐུགས། །དུས་
གསུམ་རྫོགས་པའི་སངས་རྒྱས་རྣམས་ལ་འདུད། །ཅེས་པ་ལྟ་བུའོ། །
༈ གཉིས་པ་བྱ་བ་བརྗོད་པའི་རང་བཞིན་གྱི་རྒྱན་ནི་དཔེར་ན་རྟོགས་བརྗོད་ལས། གོ་ཏཾ་
སངས་རྒྱས་བཅོམ་ལྡན་འདས། །ཤཱཀྱའི་རྒྱལ་པོའི་རིགས་སུ་འཁྲུངས། །ཤཱཀྱའི་རྒྱལ་པོའི་རིགས་སུ་འཁྲུངས། །ཁྱིམ་ །ཁྱིམ་སྤངས་བླ་མེད་བྱང་
ཆུབ་ཏུ། །ཡང་དག་མངོན་པར་རྫོགས་སངས་རྒྱས། །ཞེས་དང༌། ཊཱིཀྲས། གྲངས་མེད་གསུམ་དུ་
ཚོགས་བསགས་སྒྲིབ་པ་སྦྱངས། །རྡོ་རྗེ་གདན་གྱི་བྱང་ཆུབ་ཤིང་དྲུང་དུ། །མངོན་སངས་རྒྱས་རྣམས་
གདུལ་བྱ་འདུལ་བའི་ཕྱིར། །འཇིག་རྟེན་ཁམས་འདིར་ཆོས་ཀྱི་འཁོར་ལོ་བསྐོར། །ཅེས་དང་། བོད་
མཁས། ཡེ་ཤེས་ཆེན་པོས་སྲིད་ཞི་མཉམ་པར་གཟིགས། །བརྩེ་བས་གདུལ་བྱ་འདུལ་ལ་སྤྲོ་བས་
དྲངས། །གཞོམ་མེད་གསུང་གིས་རྣམ་གྲོལ་ལམ༵་སྟོན་པ། །གདུལ་དཀའི་ཞིང་འདི་ཡོངས་བཟུང་
ཤཱཀྱའི་ཏོག །ཅེས་པ་ལྟ་བུའོ། །
༈ གསུམ་པ་ཡོན་ཏན་བརྗོད་པའི་རང་བཞིན་གྱི་རྒྱན་ནི་དཔེར་ན་རྟོགས་བརྗོད་ལས། དེ་
263

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་དགུ་པ།
ནས་ས་ཡི་བདག་པོ་དེའི། །མཐུ་ནི་ཤིན་ཏུ་ཆེ་བ་ཡིས། །ས་ནི་མ་རྨོས་སྨིན་བྱེད་ཅིང་། །མཁའ་ཡང་
རིན་ཆེན་གོས་བསྐྱེད་གྱུར། །ཅེས་དང༌། ཡང༌། བསོད་ནམས་རྣམ་སྨིན་དེས་དེ་ཉིད། །སིངྒ་ལ་ཡི་
བདག་པོ་ཡི། །བུ་མོ་མུ་ཏིག་འཁྲི་ཤིང་གྱུར། །ཡོངས་སུ་མྱ་ངན་འདས་པའང་ཐོབ། །ཊཱིཀྲས། སྙིང་
སྟོབས་ཀྱི་ནི་ཡོན་ཏན་འདིས། །སྡུག་དང་མི་སྡུག་བར་མ་ཡི། །ཡུལ་ལ་ཆགས་སྡང་རྨོངས་པའི་བློས། །
སེམས་ནི་གཡོ་ཞིང་ཡང་ཡང་འཇུག །ཅེས་དང༌། བོད་མཁས། རྒྱལ་བ་དེ་སྲས་སྨྲ་བ་ཡོངས་ཀྱི་ལྷ། །
འཇམ་དཔལ་དབྱངས་དེ་བསྙེན་པས་ཐོགས་མེད་ཀྱི། །རྨོངས་པ་རབ་ཏུ་ཞི་དང་བློ་ཡི་མཆོག །ཐོབ་ན་
ཤེས་བྱ་ཀུན་ལ་འཇིགས་བྲལ་གྱུར། །ཅེས་པ་ལྟ་བུའོ། །
༈ བཞི་པ་རྫས་བརྗོད་པའི་རང་བཞིན་གྱི་རྒྱན་ནི་དཔེར་ན་རྟོགས་བརྗོད་ལས།དེར་ནི་དེ་
ཚེ་ངུར་སྨྲིག་གོས། །མགོ་ཟླུམ་ལག་ན་ལྷུང་བཟེད་ཅན། །སྐྱེས་བུ་ཆེན་པོའི་མཚན་རྣམས་ཀྱིས། །
གསེར་འོད་ཅན་དུ་དེ་གྱུར་ཏོ། །ཞེས་དང༌། ཊཱིཀྲས། རྩོད་པའི་དུས་འདིར་བདུད་བཏུལ་ནས། །
མངོན་པར་སངས་རྒྱས་ཆོས་འཁོར་བསྐོར། །བསྟན་པས་འཇིག་རྟེན་གསལ་མཛད་པའི། །སྟོན་པ་
ཤཱཀྱ་སེང་གེའོ། །ཞེས་པ་ལྟར་ན་བོད་མཁས་ཀྱི་བྱ་བརྗོད་ཀྱང་འདིའི་རྒྱུན་དུ་འགྱུར་སྙམ་མོ། །ཚངས་
སྲས་བཞད་པའི་རྡོ་རྗེས། ཡིད་འོང་རྣམ་པར་རྒྱལ་བའི་ཁང་བཟང་ན། །ཕྱོགས་ཀུན་ལྟ་བའི་འདྲེན་
བྱེད་སྟོང་གཡོ་ཞིང་། །ཞོ་འཐུངས་རུས་པའི་རྩྭ་བརྒྱ་སྙིམ་པ་ན། །འཛིན་མཁས་གྲགས་པའི་མུ་ཁྱུད་
ལྷ་ཡི་མགོན། །ཞེས་དང་། བོད་མཁས། ནོར་བུའི་ཅོད་པན་འོད་འབར་ཟུར་ཕུད་གཡོ། །སྙན་གོང་
ཨུཏྤལ་རིན་ཆེན་ཀརྞཱི་ཀ༔ ལྷ་ཡི་གོས་ཀླུབས་གསེར་གྱི་འོག་པ༷གས་འཕྱང༌། །ཟླ་ཤེལ་རྒྱུད་ཡངས་
སྒྲེངས་མཁས་དབྱངས་ཅན་མ། །ཞེས་པ་ལྟ་བུའོ། །
༈ གཉིས་པ་དཔེ་རྒྱན་སུམ་ཅུ་རྩ་གཉིས་ལས་དང་པོ་ཆོས་དཔེ་ནི་དཔེར་ན་རྟོགས་བརྗོད་
ལས། རང་གི་ལུས་ནི་རབ་བཀོད་པ། །དཔྲལ་བའི་ངོས་ལ་གནས་པ་དག །རྡོ་ཡི་དུམ་བུའི་རི་མོ་
བཞིན། །མི་རྣམས་ཀྱིས་ནི་གཡོ་མ་ཡིན། །ཞེས་དང༌། རིན་སྤུངས་པ་ལྷ་ངག་དབང་འཇིགས་གྲགས་
ཀྱིས། དེ་ཡི་རྣམ་པ ར་ཐ ར་པ་ལྟར་དཀར་ཚེམས། །པུཎྜ་རཱི་ཀའི་དྲེགས་པ་བསྙིལ་བ་ལ། །མཚན་
མོའི་བདག་པོར་ཅོ་འདྲི་མཁས་པ་ཡི། །འགྲོ་བ་རྨོངས་པའི་མུན་འཇོམས་དེ་ལ་འདུད། །ཅེས་རྐང་པ་
264

དོན་རྒྱན་སོ་ལྔའི་སྙིང་པོ་བསྡུས་པ་བློ་གསར་བུང་བ་རོལ་པའི་དགའ་ཚལ་དུ་འཇུག་པ་ལ་ཉེ་བར་མཁོ་བ།
དང་པོས་བསྟན་པ་ལྟ་བུ་དང༌། བོད་མཁས། ནེ་གསིང་གཡུ་ཡི་མཎྜལ་ཕྱིས་འདྲར་སྔོ། །མེ་ཏོག་ཕྲེང་
མཛེས་སྐར་ཚོགས་བཞིན་དུ་བཀྲ། །བུང་བའི་མགྲིན་སྙན་རྒྱུད་མངས་ལྟར་སྙན་པའི། །དཔྱིད་ཀྱི་
དུས་འདི་ལྷ་ཡུལ་ལྟ་བུར་མཛེས། །ཞེས་པ་ལྟ་བུའོ། །
༈ གཉིས་པ་དངོས་པོའི་དཔེ་ནི་དཔེར་ན་རྟོགས་བརྗོད་ལས། དེ་ནས་མཐོ་རིས་ཕུན་
ཚོགས་ཉེ། །སིངྒ་ལ་ཡི་གླིང་དེ་རུ། །འོ་མའི་རྒྱ་མཚོར་ཟླ་བ་ཡི། །རི་མོ་བཞིན་དུ་རབ་ཏུ་སྐྱེས། །ཞེས་
དང༌། ཡང༌། འབྲས་བུ་མེད་ཅིང་བཅད་ལ་སྐྱེས། །སྐྱེ་བོ་གྲོགས་ལ་དྲང་པོར་འགྱུར། །འབྲེལ་བ་རྩ་
མེད་གུད་མེད་ནི། །བེ་ཏ་ས་ཡི་འཁྲི་ཤིང་བཞིན། །ཞེས་དང་། བོད་མཁས། འོ་མའི་ཆུ་གཏེར་དང་
མཚུངས་ཞལ་དཀྱིལ་འཁོར། །སྤྱན་ཟུང་ཨུཏྤལ་མཐིང་གའི་དཔལ་འཕྲོགས་དེས། །བསྐྱོད་པའི་སྨིན་
འཁྱོག་བུང་བའི་རྣམ་འཕྲུལ་ལྟའི། །ལྷ་མོ་ཁྱོད་ནི་དཔྱིད་ཀྱི་ཕུན་ཚོགས་འདྲ། །ཞེས་པ་ལྟ་བུའོ། །
༈ གསུམ་པ་ལྡོག་པའི་དཔེ་ནི་དཔེར་ན་དཔལ་ཁང་ལོ་ཙཱ་བ་དབྱངས་ཅན་སྙེམས་པའི་
སྡེས། མཐོན་མཐིང་སྤྱན་རིས་མཛེས་པ་ཡི། །ལྷ་སྲས་ཁྱོད་ཀྱི་ཞལ་དཀྱིལ་ལྟར། །བུང་བའི་ཕྲེང་བས་
བསྟེན་པ་ཡི། །པདྨ་དཀར་པོ་རབ་ཏུ་མཛེས། །ཞེས་དང༌། བོད་མཁས། ས་གཞི་སྐྱོང་བ་ཁྱོད་ཀྱི་གཟི་
བྱིན་ལྟར། །ཉིན་མོར་བྱེད་པའི་སྣང་བ་ཆེས་འོད་ལ། །གང་གི་བཀའ་ཁྲིམས་དང་མཚུངས་གོ་ལའི
འགྲོས། །མཁའ་ལ་རིམ་པར་འཁོར་འདི་མཐོང་ངམ་ཀྱེ། །ཞེས་དང་། གཞན་ཡང༌།རྙོག་བྲལ་པདྨའི་
རྫིང་བུར་མཚོ་འབྱུང་སྐུའི། །འགྱིང་སྟབས་བཞིན་དུ་འཁྱོག་པ་དབང་པོའི་གཞུ། །གང་གི་མཚན་
དཔེའི་གཟི་འོད་དཔལ་ཇི་བཞིན། །མཁའ་ལ་རྣམ་བཀྲའི་ལང་ཚོ་འཛིན་ལ་ལྟོས། །ཞེས་པ་ལྟ་བུའོ། །
༈ བཞི་པ་ཕན་ཚུན་གྱི་དཔེ་ནི་དཔེར་ན་རྟོགས་བརྗོད་ལས། གང་དུ་ཆུ་སྐྱེས་བཞིན་རིས་
དང་། །བུང་བ་ལན་བུས་མཚུངས་གྱུར་པ། །ལྷ་ཡི་བུ་མོས་པད་ལྗོན་དང༌། །པདྨའི་ཤིང་གིས་ལྷ་མོ་
ལའོ། །ཞེས་དང་། དཔལ་ཁང་པས།བྱེད་པོའི་སྲས་མོ་ཁྱོད་ཀྱི་ནི། །སྐུ་ལུས་ཇི་བཞིན་དཔག་
བསམ་སྟེ། །དཔག་བསམ་བཞིན་དུ་ཁྱེད་སྐུ་ཡང་། །ཤིན་ཏུ་མཛེས་པ་བདག་གིས་མཐོང་། །ཞེས་དང༌།
བོད་མཁས། ཤཱ་ཝ་རིས་གཙེས་རི་སྐྱེས་བུ་མོ་བཞིན། །ཐར་པ་འདོད་རྣམས་དབེན་པའི་རི་བོར་ཏེ། །
འདུ་འཛིས་ཡིད་རབ་བྱུང་བ་དེ་རྣམས་བཞིན། །རི་དྭགས་རྣམས་ནི་བས་མཐའི་ཚལ་ན་བདེ། །ཞེས་
265

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་དགུ་པ།
པ་ལྟ་བུའོ། །
༈ ལྔ་པ་ངེས་པའི་དཔེ་ནི་དཔེར་ན། ཚངས་སྲས་བཞད་པའི་རྡོ་རྗེས། སྙན་ཚིག་གཞུང་
ལུགས་རྒྱ་མཚོ་སྨྲ་བ་ལ། །ངག་གི་དཔལ་གྲུབ་ཤོང་སྟོན་ལོ་ཙཱ་བ། །མཚོ་བྱུང་སྙིང་གར་རོལ་བ་དཎྜི་
དང༌། །མཚུངས་ཀྱི་རིགས་མཐུན་གཞན་ན་ཡོད་མ་ཡིན། །ཞེས་དང༌། བོད་མཁས། མཐའ་དང་ཟད་
དུ་མེད་པ་སྡུག་བསྔལ་གྱི། །འབྱུང་གནས་འཁོར་བ་འདི་ཉིད་དུག་ཅན་མཚོ། །ཁོ་ནའི་རྗེས་སུ་རྐང་བ་
འཇོག་པ་སྟེ། །དཔེར་འོས་གཞན་འགའ་འཇིག་རྟེན་འདི་ན་མེད། །གཞན་ཡང་། འདོད་པ་བ་རྣམས་
སྙིང་ལ་ལུས་མེད་པ། །འབྲལ་མེད་ཆགས་པའི་ཚུལ་གྱི་དཔེ་ཟླ་རུ། །གང་ཡང་ལྷན་སྐྱེས་སེམས་ལས་
གཞན་འགའ་ཞིག །བརྒྱ་སྦྱིན་མིག་སྟོང་གིས་ཀྱང་རྙེད་འགྱུར་རམ། །ཞེས་པ་ལྟ་བུའོ། །
༈ དྲུག་པ་ངེས་མེད་ཀྱི་དཔེ་ནི་དཔེར་ན་ཟུར་མཁར་བ་བློ་གྲོས་རྒྱལ་པོས། དབྱངས་ཅན་
ཕྱག་གི་རྒྱུད་མངས་སྒྲ། །བུང་བ་མྱོས་པའི་གླུ་དང་མཚུངས། །གཞན་ཡང་དེ་འདྲའི་སྙན་འགྱུར་དག །
ཡོད་ན་དེ་དང་མཚུངས་པར་འགྱུར། །ཞེས་དང༌། བོད་མཁས། རྙེད་དཀའ་བརྒྱ་ལམ་ཐོབ་ན་དོན་
ཆེ་བ། །དལ་བའི་རྟེན་འདི་འཇོག་པོའི་གཙུག་རྒྱན་དང༌། །རེ་ཞིག་མཚན་ཉིད་མཐུན་ནོ་དེ་འདྲ་བའི། །
དངོས་གཞན་སྲིད་ན་མཆིས་ཀྱང་དེ་རྗེས་འགྲོ །ཞེས་དང༌། སྣར་ཐང་པཎ་ཆེན་སངྒྷ་ཤྲཱིས། སྙན་
འཇེབས་ཡིད་འོང་ལྷ་མོའི་གསུང་། །ཚངས་པའི་དབྱངས་ཀྱི་རྗེས་སུ་འགྲོ། །ཚངས་པའི་དབྱངས་
ལས་གཞན་དག་ཀྱང་། །དེ་འདྲ་ཡོད་ན་མཚུངས་པར་བྱེད། །ཞེས་པ་ལྟ་བུའོ། །
༈ བདུན་པ་བསྡུས་པའི་དཔེ་ནི་དཔེར་ན་སྣར་ཐང་པས། བློ་གྲོས་ལྷ་མོ་ཉིད་ཀྱི་ཐུགས། །
རབ་ཏུ་ཟབ་པ་ཁོ་ན་ཡིས། །རྒྱ་མཚོ་དང་མཚུངས་མ་ཡིན་ཏེ། །དྭངས་ཤིང་རྙོག་པ་མེད་པས་ཀྱང་། །
ཞེས་དང་། དཔལ་སྒང་པས། དབྱངས་ཅན་ཞལ་གྱི་འཛུམ་འཕྲེང་འདི། །དཀར་ཞིང་མཛེས་པ་ཁོ་ན་
ཡིས། །ཟླ་བའི་འོད་ཟེར་དང་མཚུངས་མིན། །འགྲོ་བའི་ཚ་གདུང་སེལ་བས་ཀྱང་། །ཞེས་དང༌། བོད་
མཁས། ལུས་ཕྲ་མ་ཁྱོད་མཚར་སྡུག་ལྡན་ཁོ་ནས། །ཐིག་ལེ་མཆོག་མའི་རྗེས་སུ་འགྲོ་མིན་ཏེ། །ཀུན་
གྱི་ཡིད་བསྒྱུར་ཟློས་པའི་གར་མཛེས་པས། །སྐྱེད་མོས་ཚལ་འདིར་ཤིས་པ་སྒྲུབ་པས་ཀྱང༌། །ཞེས་པ་
བཞིན་ནོ། །
266

དོན་རྒྱན་སོ་ལྔའི་སྙིང་པོ་བསྡུས་པ་བློ་གསར་བུང་བ་རོལ་པའི་དགའ་ཚལ་དུ་འཇུག་པ་ལ་ཉེ་བར་མཁོ་བ།
༈ བརྒྱད་པ་ཕུལ་བྱུང་གི་དཔེ་ནི་དཔེར་ན་དཔལ་ལོས